
PATVIRTINTA
Šiaulių Stasio Šalkauskio gimnazijos 
direktoriaus 2026 m. rugpjūčio 28 d.
įsakymu Nr. V-52-(1.3 E)

ŠIAULIŲ STASIO ŠALKAUSKIO GIMNAZIJOS
KULTŪRINĖS VEIKLOS ORGANIZATORIAUS PAREIGYBĖS APRAŠYMAS

I SKYRIUS
BENDROSIOS NUOSTATOS
1. Kultūrinės veiklos organizatoriaus pareigybė priskiriama kvalifikuotų darbuotojų grupei.
2. Pareigybės lygis – C.
3. Pareigybės paskirtis – organizuoti ir koordinuoti gimnazijos kultūrinę, meninę bei edukacinę veiklą, skatinti meno integravimą į ugdymo procesą, administruoti Kultūros paso programos veiklas ir plėtoti bendradarbiavimą tarp mokytojų bei kultūros partnerių. Plėtoti tinklaveiką.
4. Kultūrinės veiklos organizatorius savo veikloje vadovaujasi Lietuvos Respublikos įstatymais, Švietimo įstatymu, Kultūros paso programos įgyvendinimą reglamentuojančiais dokumentais, Šiaulių miesto savivaldybės teisės aktais, gimnazijos nuostatais, darbo tvarkos taisyklėmis, direktoriaus įsakymais ir šiuo pareigybės aprašymu.
5. Kultūrinės veiklos organizatorių į pareigas priima ir iš jų atleidžia gimnazijos direktorius Lietuvos Respublikos teisės aktų nustatyta tvarka.
6. Kultūrinės veiklos organizatorius tiesiogiai pavaldus gimnazijos direktoriui arba direktoriaus paskirtam kuruojančiam vadovui.
II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Kultūrinės veiklos organizatorius turi atitikti šiuos reikalavimus:
7.1. turėti ne žemesnį kaip  vidurinį išsilavinimą;
7.2. gebėti bendrauti ir bendradarbiauti su mokytojais, mokiniais, tėvais ir socialiniais partneriais;
7.3. mokėti dirbti komandoje, planuoti ir organizuoti veiklas;
7.4. gebėti naudotis informacinėmis ir ryšių technologijomis;
7.5. išmanyti dokumentų rengimo ir tvarkymo principus;
7.6. žinoti pagrindinius ugdymo proceso organizavimo principus, kultūrinio ugdymo ir meno integravimo galimybes bendrojo ugdymo procese;
7.7. laikytis profesinės etikos, darbo drausmės, darbuotojų saugos ir sveikatos reikalavimų.

III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Kultūrinės veiklos organizatorius vykdo šias funkcijas:
8.1. rengia gimnazijos parodų, susitikimų su menininkais planą, koordinuoja jo įgyvendinimą ir stebi vykdomų veiklų eigą;
8.2. organizuoja mokinių kūrybinių darbų, teminių, edukacinių ir kitų parodų rengimą bei eksponavimą gimnazijos erdvėse;
8.3. teikia pasiūlymus gimnazijos administracijai ir mokytojams dėl meno integravimo į mokomuosius dalykus;
8.4. bendradarbiauja su dalykų mokytojais planuojant ir įgyvendinant integruotas menines veiklas, projektus, edukacinius užsiėmimus;
8.5. inicijuoja ir koordinuoja tarpdisciplinines veiklas, skatinančias kultūrinį ugdymą ir kūrybiškumo kompetencijų plėtojimą;
8.6. administruoja Kultūros paso programos veiklas gimnazijoje:
8.6.1. informuoja mokytojus apie Kultūros paso pasiūlą;
8.6.2. koordinuoja kultūros edukacijų pasirinkimą;
8.6.3. registruoja veiklas informacinėje sistemoje;
8.6.4. tvarko su Kultūros paso įgyvendinimu susijusius dokumentus;
8.6.5. kaupia ir sistemina informaciją apie įvykusias veiklas;
8.7. palaiko ryšius su kultūros įstaigomis, muziejais, bibliotekomis, galerijomis, menininkais ir kitais socialiniais partneriais;
8.8. renka ir teikia informaciją apie kultūrines, edukacines ir menines iniciatyvas gimnazijos bendruomenei;
8.9. prisideda prie gimnazijos renginių, projektų ir švenčių kultūrinio turinio planavimo;
8.10. rengia informaciją apie vykdomas kultūrines veiklas gimnazijos interneto svetainei ir kitoms informavimo priemonėms;
8.11. teikia siūlymus dėl kultūrinės ir meninės veiklos plėtros gimnazijoje;
8.12. vykdo kitus teisėtus gimnazijos direktoriaus ar tiesioginio vadovo pavedimus, susijusius su pareigybės funkcijomis.

IV SKYRIUS
TEISĖS

9. Kultūrinės veiklos organizatorius turi teisę:
9.1. gauti darbui reikalingą informaciją ir priemones;
9.2. teikti pasiūlymus dėl kultūrinės veiklos organizavimo ir tobulinimo;
9.3. bendradarbiauti su švietimo, kultūros ir kitomis institucijomis vykdant pavestas funkcijas;
9.4. dalyvauti kvalifikacijos tobulinimo renginiuose teisės aktų nustatyta tvarka.

V SKYRIUS
ATSAKOMYBĖ

10. Kultūrinės veiklos organizatorius atsako už:
10.1. tinkamą šiame pareigybės aprašyme nustatytų funkcijų vykdymą;
10.2. jam patikėtų dokumentų ir duomenų tvarkymą bei saugumą;
10.3. pateiktos informacijos teisingumą;
10.4. darbo drausmės, darbuotojų saugos ir sveikatos, priešgaisrinės saugos bei asmens duomenų apsaugos reikalavimų laikymąsi;
10.5. Lietuvos Respublikos teisės aktų nustatyta tvarka už pareigų nevykdymą ar netinkamą vykdymą.
_____________________________
